Mircia Muntean a primit pedeapsa pentru o faptă săvârșită în 2014, pe când era deputat. Decizia de astăzi nu este definitivă.

Mircia Muntean (PSRO) a condus Primăria Deva timp de 16 ani (1996-2012) și a trecut prin PNL, UNPR, PDL și PSD. Acum, sub sigla partidului lui Mircea Geoană, el a obținut 35,64% din voturi, cu circa zece procente mai mult decât candidatul PNL, Petru Mărginean.

În octombrie 2014, el a fost implicat într-un accident rutier la Deva, apoi a încercat să fugă şi să se ascundă în tufişuri. Polițiștii au descoperit că avea o alcoolemie de peste 1 g la litru alcool pur în sânge. Mircia Muntean a reușit atunci să lovească trei autovehicule.